ผวา! นั่งร้านรฟฟ.สายสีเหลือง หล่นขวางถ.ลาดพร้าว จนท.เร่งเคลียร์พท.ด่วน
ผวา! นั่งร้านรฟฟ.สายสีเหลือง หล่นขวางถ.ลาดพร้าว จนท.เร่งเคลียร์พท.ด่วน 
28 ก.ย. 2563

ผู้สื่อข่าวรายงานว่า เมื่อเวลาราว 22.20 น. เกิดเหตุนั่งร้านก่อสร้างรางรถไฟฟ้าสายสีเหลืองล้มเอียงขวางถนน บริเวณ ถ.ลาดพร้าว ขาออก ช่วงก่อนถึง ซ.ลาดพร้าว 69 เนื่องจากฝนตกหนัก ลมกระโชกแรง ส่งผลให้มีการปิดการจราจร โดยให้รถใช้ฝั่งขาเข้า 1 ช่องทาง ขณะที่เจ้าหน้าที่กำลังเร่งแก้ไข
อนึ่ง โครงการรถไฟฟ้าสายสีเหลืองช่วงลาดพร้าว-สำโรง (โมโนเรล) ระยะทาง 30.4 กม. อยู่ในความรับผิดชอบของกิจการร่วมค้าบีเอสอาร์ ซึ่งประกอบด้วย บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ,บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC และบริษัท ผลิตไฟฟ้าราชบุรี โฮลดิ้ง จำกัด (มหาชน) หรือ RATCH
 